


















































Gwandewch y stori greulon, 
Fu gynt yn wlad y Saeson, 
Gerllaw caerau pentref Caer, 
O fewn i Gornwal dirion, 


Hen wr oedd yno'n tario, 
A'i blant oddeutu'n bordio, 
A'i fab hynaf yn ddiwad 
A'i fwriad ar drafaelio. 


I'r mor fe fynai fentro, 

Yn brentis ca'dd eí rwymo, 

Dros saith mlynedd efo'r Black Prince 
Nis gwyddai ei ffryns oddiwrtho. 

Bu hefyd dri saith gaua', 
Âr gôst y Twrc a'r India, 
Yn 'speilio'r gwyr a'u taflu i'r mor, 
'Nol dwyn y trysor pena. 


'Ca'dd dywydd drwg anniddan, 
Daeth gwynt yn groes i'w amcan, 

Fe chwythau llong mewn cyflawn sail, 
I'r lan i Gornwal hafan. 


I dy ei chwaer fe gerddai, 

Fel dyeithr fe ofynai, 

A oes trafaelwr i chwi'n frawd, 
A yw e'n ddiwawd gartre' î 


Mae i mi frawd gobeithio, 

A'I fwriad ar drafaelio, 

Ac ar ei fraich mae Blotyn du, 
Nis gwn beth ddarfu iddo. 


Fi yw'r trafaelwr caled, 

A'r Blotyn du sy' i'w weled ; 
Pa sut mae fy mam a'm tad ? 
Pa sut mae'm stad yn 'styried ? 


Mair stad yn ddifai ddigon, 

Pob rhodd sy'n rhwym i'r graslon, 
Ond eu bod wedi myn'd ar feth, 
Ac arnynt beth dyledion. 

Dywedodd yntau ymroaf, 
I wneud pob brys a allaf ; 
Bore foru coda'n llon, 
A'u holl ddyledion talaf. 


I dy ei dad fe gerddai, 
Fel dyeithr fe lettyai ; 
Fe ro'i ei god i wraig y ty, 
I'w chadw hyd y bore. 


Gwr a'r wraig ddywedai'n isel, 
Ni gawsom hyn mewn gafael ; 
Mae genym ddigon at ein tro, 
Os gallwn fwrdro'n ddirgel. 


Y mab oe'n cysgu'n gywrain, 

A'r gyllell lem hwy lladdent, 

A'i fam ei hun mewn purion bwyll, 
Yn dal y weren ganwyll. 


I'r daflod wair hwy taflen”, 

Ac yno hwy gadawen', 

Nes caent hwy le mewn dirgel fan, 
Rhoi'i ddwyrydd dan ddaearen, 


Ei chwaer ddoi yno'n forau 

A phob rhyw fath o foethau, 

T' roeso ei hanwyl frawd i'r wlad,— 
Am dano i'w thad gofynai. 








Jones a'i. Mab, Argraffwyr, Aberdar. | 





4 





Pwy frawd wyt ti'n ymofyn î 

Ni bu yma neithiwr undyn ; 

O! do yn wir, na wadwch ddim, 
Dangosodd imi'r Blotyn, 


Dechreuai'r hen wr dyngu, — 
Pwy felldith a ddaeth i mi î 
Os lleddais i fy mab fy hun, 
Dof finau i'r un dihenydd. 


Yr hen wraig hithau ddwedai, 
Os fi fu'n dala'r goleu, 

Fe gaiíf y gyllell yn ei llid, 
Wneud fy nihenydd inneu. 


Pan welai'r ferch dair celen, 
Nis gall'sai fod yn llawen 
Aeth maes o'i chof, ac felly bu, 
Nes rhow'd hi tan y ddaeren. 











